حەسەن سیساوەیی
حەسەن سیساوەیی (ناوی تەواو: حەسەن ڕەسووڵ) (لەدایکبووی ١٩٢٦ – مردووی ١٠ی کانوونی دووەمی ٢٠١٥) حەیرانبێژێکی کورد بوو.

ژیان 
حەسەن سیساوەیی لە ساڵی ١٩٢٦ لە گوندی ئاری سیرەک لەدایکبووە، نەچووەتە خوێندنگە. کاری مەڕداری و وەرزێری کردووە، و ھاوسەرگیریشی نەکردووە. لە منداڵییەوە دەستی بە حەیرانگوتن کردووە، سەرەڕای ئەوەی باوکی ئەوەی پێخۆش نەبووە. بووەتە حەیرانبێژی ئاغای سیساوە، لەبەرەوەش ناسناوی سیساوەیی وەرگرتووە.

لە ١٩٥٨ حەیرانەکانی «غەریبم و حەیران بەربووم لە بەندێ» ی بۆ بۆ ئێستگەی بەغدا تۆمارکردووە. سیساوەیی بەرھەمی دیکەشی ھەن، کە بەشێکیان فەوتاون لەبەرەوەی تۆمارنەکراون. ئەگەرچی سیساوەیی زۆرتر وەک حەیرانبێژ ناسراوە، بەڵام لە داڕشتنی بیرۆکە و ھونەری گێڕاوەی چیڕۆکیشدا، توانای ھەبووە و خاوەنی چەند چیڕۆکێکە، بەڵام بڵاونەکراونەتەوە.
حەسەن سیساوەیی لە ١٠ی کانوونی دووەمی ٢٠١٥ گیانی لەدەست دا بەھۆی جەڵتەی دڵەوە لە شارۆچکەی باسرمە.

سەرچاوەکان

بەستەرە دەرەکییەکان 
 حەسەن سیساوەیی - ھەگبەی لاوک و حەیران (بەڵگەفیلمێکی تەلەڤیزیۆنی کەی ئێن ئێن)
 حەیرانێکی حەسەن سیساوەیی لە یووتیووب

وتارە ھەتیوەکان
حەیرانبێژانی کورد
لەدایکبووانی ١٩٢٦
مردووانی ٢٠١٥
خەڵکی پارێزگای ھەولێر